Քեթլին Սքոթ

Քեթլին Սքոթ, բարոնուհի Քենեթ (, ), բրիտանացի քանդակագործ։ 

Անտարկտիկան հետազոտող Ռոբերտ Սքոթի կինը, նկարիչ և օրնիթոլաբան Փիթեր Սքոթի մայրը։ Երկրորդ ամուսնությունը եղել է Էդվարդ Հիլթոն Յանգի` Քենեթի բարոնի հետ, նրանց որդին էր գրող և քաղաքական գործիչ Վեյլանդ Հիլթոն Յանգը։

Վաղ տարիներ 
Էդիթ Ագնես Քեթլին Բրյուսը ծնվել է  Նոթթինգեմշիրում, Անգլիա։ Ընտանիքի տասնմեկ երեխաներից ամենափոքրն էր, հայրը՝ Քենոն Լլոյդա Ստյուարդ Բրյուս (1829-1886), մայրը՝ Ջեյն Սքին (մահացել է 1880)։

Քեթլին Սքոթը սովորել է Էդինբուրգի Սբ. Գևորգի դպրոցում, ապա 1900-1902 թվականներին Լոնդոնի Սլեյդ գեղարվեստի դպրոցում։ Կրթությունը շարունակել է Փարիզի Կոլարոսի ակադեմիայում, որն ավարտել է 1906 թվականին։ Ուսումնառության ժամանակ ընկերացել է Օգյուստ Ռոդենի հետ, որը նրան ծանոթացրել է Այսեդորա Դունկանի հետ։ Լոնդոն վերադառնալուց հետո նա ծանոթացել է Ջորջ Բեռնարդ Շոուի, Մաքս Բիրբոմի և Ջեյմս Մեթյու Բերրիի հետ, որի նախկին տունը հետագայում ձեռք է բերել։

Արվեստի գործեր 

Քեթլին Սքոթի աշխատանքներից երեք կիսանդրի և 13 լուսանկարչական դիմանկար  պահվում են Լոնդոնի Դիմանկարների ազգային պատկերասրահի հավաքածուում։

Սքոթը ստեղծել է իր առաջին ամուսնու՝ Անտարկտիկայի հետազոտող Ռոբերտ Սքոթի արձանը, որի բրոնզե բնագիր տարբերակը 1915 թվականին տեղադրվել է Վաթերլոյում, Լոնդոն,  իսկ 1917 թվականին արձանի սպիտակ մարմարե կրկնօրինակը տեղադրվել է, Նոր Զելանդիայի Կրայստչերչ քաղաքում ։ Նրա աշխատանքներից են նաև Քեմբրիջի Սքոթի անվան բևեռի հետազոտական ինստիտուտի պատի հուշատախտակը և «Երիտասարդություն» քանդակը (1920), որի համար բնորդել է Առնոլդ Լոուրենսը՝  Թովմաս Լոուրենսի (Լոուրենս Արաբացի) կրտսեր եղբայրը։

Սքոթը նաև ստեղծել է «Տիտանիկի» կապիտան Էդվարդ Սմիթի դիմաքանդակը՝ նրա մահից հետո։ Հուշարձանը տեղադրվել է Բիքոն պարկում, Լիչֆիլ, Անգլիա։

Մեկ այլ արձան՝ «Այստեղ եմ, ուղարկիր ինձ» անվամբ, գտնվում է Աունդլ դպրոցում։ Սխալմամբ համարվում է, որ քանդակների համար բնորդել է Սքոթի որդի Պետրոսը։

Սքոթի աշխատանքներից մեկը՝ Չարլզ Ռոլսի հուշարձանը գտնվում է Դուվրի առափնյա փողոցի վրա։

Անձնական կյանք 
1908 թվականի սեպտեմբերի 2-ին Քեթլին Սքոթն ամուսնացել է Աանտարկտիկան հետազոտող կապիտան Ռոբերտ Ֆալքոն Սքոթի հետ, մեկ տարի անց նրանք որդի են ունեցել, Փիթեր Սքոթը, որը հայտնի ռադիոհաղորդիչ, բնագետ, նկարիչ, էկոլոգ և մարզիկ։ 1910 թվականին Սքոթն իր ամուսնուն ուղեկցել է Նոր Զելանդիա, նրան Հարավային բևեռ ճանապարհելու համար։ Ռոլանդ Հանթֆորդը գրել է, որ ամուսնու բացակայության ժամանակ Քեթլինը կարճատև սիրային հարաբերություններ է ունեցել Նանսենի հետ, որը Փիթեր Սքոթի մրցակից՝ Ռուալ Ամունդսենի ուսուցիչն էր, իսկ հետագայում, նորվեգացին այրիացած Քեթլինին նույնիսկ առաջարկել է, որ ամուսնա իր հետ, բայց առաջարկը մերժվել է։ 1913 թվականի փետրվարին, երբ մեկնել է Նոր Զելանդիա, որ դիմավորի ամուսնուն՝ ճամփորդությունից վերադառնալիս, տեղեկացել է, որ նա մահացել է 1912 թվականի մարտին Անտարկտիդայում։

1922 թվականին Քեթլին Սքոթը նորից ամուսնացել է։ Նրա ընտրյալն է դարձել քաղաքական գործիչ Էդվարդ Հիլթոն Յանգը։ Քեթլինի երկրորդ որդին՝ Վեյլանդ Հիլթոն Յանգը դարձել է գրող և աշխատանքի կառավարության նախարար։ Սքոթի թոռներից են՝ նկարիչ Էմիլի Յանգը և գրող Լուիզա Յանգը։

1915-1922 թվականներին Սքոթը եղել է քանդակագործների, նկարիչների և փորագրողների միջազգային միության անդամ։

Պարգևներ 
1913 թվականին Սքոթին տրվել է Բանի շքանշանի ասպետ-հրամանատարի այրու կարգավիճակ (բայց ոչ՝ կոչում )։ Կարգավիճակը հաշվի է առնվել, բայց լեդի Սքոթ կոչվելու իրավունք չի ունեցել։

Երբ, 1935 թվականի հուլիսի 15-ին նրա երկրորդ ամուսնուն տրվել է բարոն Քենեթի կոչումը, Քեթլին Սքոթը ստացել է բարոնուհի Քենեթ կոչումը։

Մշակույթում 
1948 թվականին նկարահանվել է «Անտարկտիկայի Սքոթը» ֆիլմը։ Դերասանուհի Դիանա Չերչիլը խաղացել է Քեթլին Սքոթի դերը, իսկ Ռոբերտ Սքոթի դերը խաղացել է Ջոն Միլսը։

Ծանոթագրություններ

Գրականություն 
 Լուիզա Յանգ. A Great Task of Happiness: The Life of Kathleen Scott,  (1995)
ISBN10-333-57838-4
 Ջեննի Կովրակ. A Father for my Son

Կոլարոսի ակադեմիայի շրջանավարտներ
Քանդակագործներ այբբենական կարգով
20-րդ դարի նկարչուհիներ
20-րդ դարի քանդակագործներ